Ֆերենց Կեմենի

**Ֆերենց Կեմենի** (, 17 հուլիսի, 1860, Զրենյանին - 21 նոյեմբերի, 1944, Բուդապեշտ), հունգարացի գրող, մանկավարժ և հումանիստ։ 1901 և 1902 թվականներին ներկայացվել է Նոբելյան մրցանակի գրականության բնագավառում։

## Կենսագրություն
Ֆերենց Կեմենին ծնվել է 1860 թվականի հուլիսի 17-ին Նեգիբեչկերեկում (ներկայում՝ Զրենյանին, Սերբիա)։ Դպրոցն ավարտել է Բուդապեշտում, այնուհետև սովորել է մանկավարժական համալսարանում։ Շուտով տեղափոխվել է Շտուտգարտ՝ շարունակելու կրթությունը և կատարելագործելու գերմաներենի իմացությունը։ 1883 թվականին Ֆերենց Կեմենին Բուդապեշտի համալսարանում ստացել է մաթեմատիկայի ու ֆիզիկայի ուսուցչի աստիճան։ 1884 թվականին նա մեկնել է Փարիզ, դասախոսությունների է հաճախել Քոլեջ դե Ֆրանս ուսումնահետազոտական կազմակերպությունում՝ հիմնականում նպատակ ունենալով կատարելագործել ֆրանսերենի իմացությունը։ Ուսանողական միջավայրում նա հանդիպել է Պիեռ դը Կուբերտենի հետ։ Որպես մանկավարժ՝ Ֆերենց Կեմենին տպավորված էր Կուբերտենի՝ կրթության բարեփոխմանը վերաբերող գաղափարներով։

Ըստ Հունգարիայի օլիմպիական ազգային կոմիտեի՝ Ֆերենց Կեմենին առաջինն է ընդգծել, որ դաստիարակչական նշանակությունից բացի սպորտը կարելի է օգտագործել է հանուն խաղաղության իրականացվող շարժման նպատակների իրականացման համար։ Այդ պատճառով էլ Փարիզում գտնվելու ժամանակ նա Կուբերտենին առաջարկել է վերսկսել Օլիմպիական խաղերի անցկացումը։

Հունգարիայի գավառներում որպես ուսուցիչ աշխատելու տարիներին Ֆերենց Կեմենին գիտական աստիճան է ստացել գերմաներեն ու ֆրանսերեն լեզուների բնագավառում։ 1890 թվականին նա սկսել է դասավանդել Էգերում, որտեղ հետագայում նշանակվել է դպրոցի տնօրեն։ Ֆերենց Կեմենին ճանաչում է ձեռք բերել կրթական համակարգի բարեփոխումներին վերաբերող հրատարակությունների շնորհիվ։

Ֆերենց Կեմենին խանդավառությամբ է վերաբերվել օլիմպիական շարժմանը։ Նա փորձել է միանգամից կազմակերպել կոմիտե, որ հունգարացի մարզիկները հնարավորություն ունենան մասնակցել առաջին Օլիմպիական խաղերին, որ անցկացվել են Աթենքում 1896 թվականին։ 1895 թվականի դեկտեմբերի 19-ին նա հիմնադրել է Հունգարիայի ազգային օլիմպիական կոմիտեն և իր վրա վերցրել կոմիտեի քարտուղարի պարտականությունները։ Նա այդ խաղերի ժամանակ հանդես է եկել նաև որպես դատավոր և մասնակցել է Միջազգային օլիմպիական կոմիտեի բազմաթիվ նիստերի։ Խաղերից հետո նրա հրատարակությունները մեծ ճանաչում են գտել, և դրանց շնորհիվ Ֆերենց Կեմենին դարձել է հարգված անձ քաղաքական շրջանակներում։

1934 թվականին Ֆերենց Կեմենին եղել է մանկավարժության հանրագիտարանի խմբագիրներից մեկը։ Երկրորդ համաշխարհային պատերազմի տարիներին բացահայտվել է, որ Կեմենին ունի հրեական ծագում։ 1944 թվականին նա ինքնասպանություն է գործել իր կնոջ հետ միասին։

1980 թվականի հունիսի 1-ին Էգերում բացվել է Ֆերենց Կեմենիի անունը կրող սպորտդահլիճ։

## Մատենագրություն
* Die Mittelschulen Ungarns (1896)
* A béke-probléma megoldásának egyik módja I-V. *Athenaeum*, 1899, 1901.
* Gesamstacademie. (Դրեզդեն-Լայպցիգ, 1901, էջ 148)
* Всемирная академия I-IV. *Athenaeum*, 10 հատոր (1901) 109-119, 273-288, 441-460, 565-586
* Világakadémia (Բուդապեշտ, 1902, 67 էջ)
* Ինձ դուր է գալիս դասավանդելը II. *Magyar Paedagogia*, 12 հատոր (1903) 513-529. 578-594.
* Entwurf einer internationalen Gegenwart und Zukunft der körperlichen Erziehung (Բեռլին, 1904)
* A békemozgalom paedagogiai jelentősége *Magyar Paedagogia*, 15 հատոր (1906) 593-617
* Խաղաղության շարժումն ու կրթության կարևորությունը խաղաղության հաստատմա գործում (Բուդապեշտ, 1907)
* Սեռական խնդիրներ (Սեռական դաստիարակություն) (Բուդապեշտ, 1907, էջ 127)
* A háború philosophiája *Athenaeum*, 18 հատոր (1909), 431-441
* Խաղաղություն ամբողջ աշխարհում (Բուդապեշտ, 1911, 58 էջ)
* Ներկա ու ապագա շարժումներ հանուն խաղաղության (Բուդապեշտ, 1914, стр. 25)
* Magyar testnevelési rendszer! *Magyar Paedagogia*, 23 հատոր (1914), 505-521
* A világháborúnak egyetemes nevelés- és iskolaügyi tanulságai (Բուդապեշտ, 1917)
* Ինչ վերաբերում է օտար լեզուների դասավանդմանը Հունգարիայում, *Magyar Paedagogia*, հատոր 35 (1926), 29-40.
* Magyar Pestalozzi-bibliográfia *Magyar Paedagogia*, հատոր 36 (1927) 100-114.
* Տեխնոլոգիաներն ու մանկավարժությունը I. II. *Magyar Paedagogia*, 38 հատոր (1929) 9-22. 96-108
* Gräfin M. Th. Brunszvik (Берлин, 1932)
* Կրթության հանրագիտարան I-II. Szerk.: Kemény Ferenc (Խմբ.՝ Ժեստկի ֆերենց (Բուդապեշտ, 1933-1934 1936)
* Կրթության բարեփոխումները Հունգարիայում, *Magyar Paedagogia*, 44 հատոր (1936) 116-131.
* Կրթության ու մասնագիտական պատրաստականության ազգային բնույթը (Բուդապեշտ, 1936)
* Gondolatok és gondok a Kitűnőek Iskolája körül *Magyar Paedagogia*, 51 հատոր (1942) 234-240.
* A Fröbel-Brunszvik probléma *Magyar Paedagogia*, 52 հատոր (1943) 137-146

## Աղբյուրներ
* Gyulai Ágost: Kemény Ferenc (1860—1944) *Magyar Paedagogia*, 53-55. évf. (1944—1946) 51-52.
* Kozák Péter: Kemény Ferenc és a magyar olimpiai mozgalom kezdetei. 1894—1907. In: *Olimpiatörténeti tanulmányok*. (Szerk.: Som Ferenc, Szakály Sándor) Eötvös Kollégium, Bp., 1989. 67-94. old.
* Ki kicsoda a magyar sportéletben? I—III. Írta és szerkesztette Kozák Péter. Babits Kiadó, Szekszárd, 1994—1995.
* Mező Ferenc: Az újkori olimpia Athéntől Melbourne-ig (1896—1956). Sport Lap- és Könyvkiadó, Bp., 1956.
* Pedagógiai lexikon II. rész. Szerk.: Fináczy Ernő, Kornis Gyula és Kemény Ferenc. Révai Irodalmi Intézet kiadása, Budapest, 1936, 35. l.
* Pedagógiai lexikon II.kötet. Főszerk.: Báthory Zoltán, Falus Iván. Keraban Könyvkiadó, Budapest, 1997, 190—191. l.

Կատեգորիա:Ինքնասպան գրողներ
Կատեգորիա:Փարիզի համալսարանի շրջանավարտներ
Կատեգորիա:Միջազգային օլիմպիական կոմիտեի անդամներ
Կատեգորիա:Հունգարացի գրողներ
Կատեգորիա:Հունգարացի մանկավարժներ